Toshkent axborot texnologiyalari universiteti

Muhammad al-Xorazmiy nomidagi Toshkent axborot texnologiyalari universiteti (qisqartmasi TATU; 2002-yilgacha Toshkent elektrotexnika aloqa instituti, 2002-2017 yillar davomida Toshkent axborot texnologiyalari universiteti) — Toshkentdagi oliy oʻquv yurti boʻlib, informatika va axborot texnologiyasi, pochta xizmati, radioeshittirish va televideniye, telekommunikatsiyalar boʻyicha yuqori malakali mutaxassislar tayyorlaydi.  Toshkent elektrotexnika aloqa instituti nomi bilan 1955-yilda tashkil etilgan. Toʻliq 2002-2017 yillar davomida Toshkent axborot texnologiyalari universiteti nomi bilan atalgan, 2017-yilda Toshkent axborot texnologiyalar universitetiga ulug‘ alloma Muhammad al-Xorazmiy nomi berildi va hozirgi paytgacha Muhammad al-Xorazmiy nomidagi Toshkent Axborot Texnologiyalari Universiteti nomi bilan atalmoqda. Universitetda va filiallarida 26,350 dan ortiq talabalar taʼlim oladilar. Universitet tashkil qilingandan beri 30 mingdan ortiq yuqori malakali mutaxassis tayyorlandi. Universitetda 26 yoʻnalish boʻyicha bakalavrlar va 32 mutaxassislik boʻyicha magistrlar tayyorlanadi.

Tarixi 
TATU 1955-yilda tashkil etilgan. 2002-yilgacha Toshkent Elektrotexnika Aloqa Instituti deb nomlangan. 2002-yili 1-iyunda Oʻzbekiston Respublikasi Prezidenti Islom Karimov qaroriga koʻra u universitetga aylantirildi. 2017-yilda Toshkent axborot texnologiyalar universitetiga ulug‘ alloma Muhammad al-Xorazmiy nomi berildi. 

 1955-yil 28-iyun - Toshkent Elektrotexnika Aloqa Instituti o‘z faoliyatini boshladi (Sobiq SSSR Aloqa vazirining 487-son buyrug‘i bilan) – Rektor vazifasini bajaruvchi N.B.Matskevitch
 1957-yil - M.I.Astaxov rektor etib tayinlandi
 1957/1958-yillarda - Radioaloqa va Radioeshittirish fakulteti hamda kechki va sirtqi ta’lim bo‘limlari tashkil etildi.
 1961-yil - Institut yangi binoga ko‘chib o‘tdi. O‘quv-ishlab chiqarish bazasi tashil etildi.
 1965-yil - Talabalar soni – 4000 nafar, Kafedralar/laboratoriyalar soni – 21 / 40 ta, Bitiruvchilar soni - 915 nafar
 1966-1970 yillarda - Toshkent Elektrotexnika Aloqa Institutida 1900 nafar elektraloqa muhandislari tayyorlandi.
 1966-yil - Toshkent zilzilasidan so‘ng Institut hududida 3 ta mashg‘ulotlar o‘tkazish uchun pavilyonlar tashkil etildi.
 1966-yil - Talabalar uchun 2 ta turar joy har biri 480 o‘rinli binosi foydalanishga topshirildi (avvalgi Jahon Obidova ko‘chasi - hozirgi Bog‘I Shamol ).
 1969-yil - Telefon-Telegraf Aloqasi fakulteti bazasida Avtomatik Elektr Aloqa va Ko‘p kanalli Elektr Aloqa fakultetlari tashkil etildi.
 1972-yil - S.N.Kolesov Institut rektori etib tayinlandi.
 1973-yil - Institut hududida 40 xonadonga mo‘ljallangan uy, ikki qavatli talabalar oshxonasi va hisoblash markazi uchun maxusu 2 bino qurildi
 1976-yil - Toshkent Elektrotexnika Aloqa Institutiga t.f.d., professor, akademik D.A.Abdullaeyev rektor etib tayinlandi.
 1979-yil - Toshkent Elektrotexnika Aloqa Institutining Farg‘ona, Frunze (hozirgi Bishkek), Dushanbe va Almata shaharlarida sirtqi fakultetning tayanch punktlari tashkil etildi.
 1974-yiln - Har yili 400 nafar talabalar O‘zbekistonning, Rossiya, Qirg‘iziston davlatlarida “Talabalar Qurilish Otryadi”ga jalb etilgan.
 1979-yil - Toshkent Elektrotexnika Aloqa Instituti kutubxonasi jamg‘armasi 300 mingdan ortiq kitob va jurnalga ega bo‘ldi.
 1982-yil - Talabalar uchun 3 ta 9 qavatli turar joy binosi foydalanishga topshirildi.
 1986/1987 yilldan - Osiyo, Afrika va Janubiy Amerika fuqarolarini o‘qishga qabul qilish boshlandi
 1990-yil - institutda 27 ta kafedra, 75 ta o‘quv markazi, 17 ta ilmiy-tadqiqot laboratoriyalari, hisoblash markazi va 3 ta kompyuter xonasi, rangli televizor, o‘quv markazi faoliyat ko‘rsatdi.
 1991-yil - Termiz shahrida universitet filiali tashkil qilindi
 1991-yil - Institutga 3 ixtisoslik bo‘yicha aspiranturaga tashkil etildi va nomzodlik disertatsiyalarini himoya qilishga ruxsat etildi
 1992-yil - TEAIga t.f.d., professor, akademik T.D.Radjabov rektor etib tayinlandi.
 1993-yil - TEAI qoshida aloqa zobitlarini tayyorlash uchun maxsus fakultet tashkil etildi
 1994-yil - Institut qoshida Markaziy Osiyo Telekommunikatsiya o‘quv markazi tashkil etildi
 1994/1995 yiln - Institutda telekommunikatsiya, televideniya, radioeshittirish va radioaloqa, menejment yo‘nalishlarida kadrlar tayyorlash boshlandi.
 1996-yil - Respublika aloqa vazirligining buyrug‘i asosida universitetda muhandis-iqtisodchi fakulteti tashkil etildi
 1997-yil - Institut tarkibidagi litsey-internat o‘z faoliyatini boshladi
 1999-yil - Institut 808 ta injener va bakalavrlar tayyorlab, hayotga yo‘llanma berdi
 1999-yil - TEAIda magistratura bo‘limi ochildi.
 2002-yil - O‘zbekiston Respublikasi Prezidenti Farmoniga asosan TEAI Toshkent axborot texnologiyalari universiteti (TATU) deb atala boshlandi
 2002/2003 yil Ikki yangi yo‘nalish v amutaxassisiklar; elekron tijorat va axborot xavfsizligi bo‘yicha bakalavr df magistrlar tayyorlash boshlandi.
 2005-yil - Qarshi, Nukus, Samarqand, Urganch va Fargʻona shaharlarida TATU mintaqaviy filiallari tashkil etildi.
 2007-yil - TATU qoshidagi "O‘zbekiston-Koreya axborot almashish" markazi ochildi. TATU va Koreya milliy axborot agentligi (NIA) bilan Anglashuv Memorandumi asosida tashkil topgan.
 2009-yil - O‘zbekiston Respublikasi Prezidentining tegishli Qarori bilan TATUda yangi “Televizion texnologiyalar” fakulteti tashkil etildi.
 2010-yil - Toshkent axborot texnologiyalari universiteti Elektronika kafedrasi qoshida NATIONAL INSTRUMENTS texnologiyalari markazi ochildi.
 2013-yil - O‘zbekiston Respublikasi Prezidentining №PQ-1942 Qarori bilan texnika yo‘nalishlariga kirish imtihonlari tarkibiga xorijiy til kiritildi.
 2013/2015 yil - Aholining kompyuter savodxonligini yanada oshirish maqsadida TATU va uning filiallarida "Bunyodkor yoshlar 2013”, "Bunyodkor yoshlar 2014” va "Bunyodkor yoshlar 2015” kompyuter savodxonlik guruhlari tashkil qilindi.
 2013-yil - Davlat aloqa qo‘mitasining 30.09.2013 y. №366 sonli "TATU qoshida "Elektron xukumat” o‘quv markazi yaratish haqida”gi buyrug‘iga asosan o‘quv markazi tashkil qilindi va 9195 nafardan ortiq davlat va mahalliy hokimiyat xodimlari ta’lim oldi.
 2017-yil - Toshkent axborot texnologiyalar universitetiga ulug‘ alloma Muhammad al-Xorazmiy nomi berildi.
 2018-yil - TATU davlat OTMlari orasida birinchilardan bo‘lib ta’limning kredit tizimiga o‘tildi.
 2019-yil - TATU tarkibida O‘zbek-Belarus qo‘shma axborot texnologiyalari fakulteti tashkil etildi.
 2019-yil - TATU va JICA hamkorligida O‘quv media markazi ochildi.
 2020-yil - TATUda “Data Center” ochildi.
 2021-yil - Toshkent viloyatida TATU Nurafshon filiali o‘z faoliyatini boshladi.
 2022-yil - TATUda “TUIT Incubation Center” markazi ochildi.
 2022-yil - TATUda Masofaviy ta’lim shaklida talabalar qabul qilindi.
 2022-yil - TATUda zamonaviy “F” o‘quv binosi foydalanishga topshirildi.
 2023-yil - TATUda yangi zamonaviy zamonaviy yangi Sport Majmuasi foydalanishga topshirildi.

Universitet telekommunikatsiya va axborot tizimlari sohasida Markaziy Osiyoda yetakchi oʻquv muassasasi hisoblanadi. Oʻzbekiston Respublikasi Prezidentining 2005-yil 2-iyunda qabul qilingan „Axborot texnologiyalari sohasida kadrlar tayyorlash tizimini takomillashtirish toʻgʻrisida“gi Qaroriga binoan TATU axborot-kommunikatsiya texnologiyalari sohasida kadrlar tayyorlash boʻyicha tayanch oliy oʻquv muassasasi hisoblanadi. Taʼlim bosqichlari: oʻrta taʼlim (2 ta litsey), bakalavriat (25 ta yoʻnalish), magistratura (24 mutaxassislik), aspirantura va doktoranturadan iborat. Universitet binosi, auditoriyalar va kabinetlar, talabalar uyi binosi kapital taʼmirlandi, yangi zamonaviy oʻquv binosi, 700 oʻrinli oshxona, 400 oʻrinli sport majmuasi qurildi. Shu bilan birga, Oʻzbekiston Aloqa va axborotlashtirish agentligi va axborot-kommunikatsiya texnologiyalari sohasida Oʻzbekiston bozorlarida ishlovchi qator kompaniyalar hamda korxonalar tomonidan katta homiylik yordami koʻrsatildi. Universitetda 28 kafedra va 37 oʻquv laboratoriyalari, 10 tadqiqotchilik laboratoriyalari va shaxsiy tarmogʻi bilan kompyuter markazlari, zamonaviy (1800 dan ortiq) kompyuterlar hamda multimediali sinflar (20 dan ortiq), 400 mingdan ortiq kitoblar bilan axborot-resurs markazi (kutubxona) mavjud. Universitet qoshida ilmiy tadqiqotlar sektori, litsey-instituternat, akademik litsey va kasb-hunar kolleji mavjud. Universitet Germaniya, Angliya, Belgiya, Xitoy, Hindiston, Koreya, Rossiya, Ukraina kabi davlatlar bilan ilmiy hamkorlik qiladi.Universitet faoliyati J. A. Abdumayev, T. D. Rajabov, M. S. Yunusov, T. S. Yoʻldoshboyev, F. B. Abutaliyev, S. S. Kolesov, M. N. Oripov, V. M. Son, Yu. S. Saʼdullayev, V. V. Yakovlev, X. K. Oripov, S.S. Qosimov va boshqa olimlar nomi bilan bogʻliq.

Rahbariyat 

 Muhammad al-Xorazmiy nomidagi TATU rektori: Maxkamov Baxtiyor Shuxratovich
 Yoshlar masalalari va ma’naviy-ma’rifiy ishlar bo‘yicha birinchi prorektor: Yaxshibayev Doniyor Sultonbayevich
 O‘quv ishlari bo‘yicha prorektor: Sultanov Djamshid Baxodirovich
 Ilmiy ishlar va innovatsiyalar bo‘yicha prorektor: Tashev Komil Axmatovich
 Moliya-iqtisodiyot ishlari bo‘yicha prorektor: Toshmatov Saloxiddin Zayniddinovich
 Hududiy o‘quv muassasalari bo‘yicha prorektor: To‘rayev Shavkat Shuxratovich

Fakultetlar 

 Kompyuter injiniringi fakulteti
 Dasturiy injiniring fakulteti
 Kiberxavfsizlik fakulteti
 Telekommunikatsiya texnologiyalari fakulteti
 Televizion texnologiyalar fakulteti
 Radio va mobil aloqa fakulteti
 AKT sohasida iqtisodiyot va menejment fakulteti
 AKT sohasida kasb talimi fakulteti
 TATU-BDIRU qo‘shma axborot texnologiyalari fakulteti

Kafedralar 

 AKT sohasida iqtisodiyot
 Axborot ta’lim texnologiyalari
 Axborot texnologiyalarining dasturiy ta’minoti
 Axborot xavfsizligi
 Axborot-kutubxona tizimlari
 Algoritmlash va matematik modellashtirish
 Elektronika va radiotexnika
 Energiya ta’minlash tizimlari
 Fizika
 Gumanitar fanlar
 Informatika asoslari
 Infokommunikatsiya injiniringi kafedrasi
 Jismoniy tarbiya
 Kiberxavfsizlik va kriminalistika
 Kompyuter tizimlari
 Kriptologiya
 Ma’lumotlarni uzatish tarmoqlari va tizimlari
 Menejment va marketing
 Multimedia texnologiyalari
 Mobil aloqa texnologiyalari
 Oliy matematika
 O‘zbek va rus tillari
 Raqamli texnologiyalar konvergensiyasi
 Sun’iy intellekt
 Telekommunikatsiya injiniringi
 Televizion va media texnologiyalar
 Teleradioeshittirish tizimlari
 Tizimli va amaliy dasturlashtirish
 Chet tillari

Bakalavr yoʻnalishlari

Kunduzgi

Sirtqi

Masofaviy

Magistratura yoʻnalishlari

Filiallari 
 Muhammad al-Xorazmiy nomidagi Toshkent axborot texnologiyalari universitetining Fargʻona filiali
 Muhammad al-Xorazmiy nomidagi Toshkent axborot texnologiyalari universitetining Qarshi filiali
 Muhammad al-Xorazmiy nomidagi Toshkent axborot texnologiyalari universitetining Samarqand filiali
 Muhammad al-Xorazmiy nomidagi Toshkent axborot texnologiyalari universitetining Urganch filiali
 Muhammad al-Xorazmiy nomidagi Toshkent axborot texnologiyalari universitetining Nukus filiali
 Muhammad al-Xorazmiy nomidagi Toshkent axborot texnologiyalari universiteti Nurafshon filiali

Rektorlar 
 2016-2020 — Toʻlqin Teshabayev
 2020-2021 — Babaxodjayev Sarvar Nadjimovich
 2021-y.-h.v. — Мaxkamov Baxtiyor Shuhratovich.

Mashhur bitiruvchilar 
 Abdulla Nigʻmatovich Aripov (1982)
 Agrepina Vasilyevna Shin (1980)
 Shuhrat Muhammadjonovich Sodiqov (2004)
 Xurshid Mirsabirovich Mirzaxidov (1995)
 Maxsudov Jamol Tilloyevich 
 Fayzullaev Alisher Nasibullaevich

Xalqaro faoliyat 

 Xalqaro hamkor institutlar
 Chet el fuqarolari uchun ta’lim
 Xalqaro loyihalar
 Almashinuv dasturlari
 Xalqaro konferentsiyalar
 Erasmus+ loyihalari
 Ikki diplom dasturlari
 INMACOM

Ijtimoiy faoliyat 

 TATU faollar klubi
 Universitet sport kompleksi
 Universitet futbol kompleksi
 Universitetida mavjud talabalar turar joylari
 Talabalar oshxonasi
 Bitiruvchilar uyushmasi
 Inklyuziv ta’lim
 Universitetning ijtimoiy xonasi

Faxrli ustozlar 

 Mirzayan Mirzaaxmedovich Kamilov
 Qaxxor Pattaxovich Abduraxmanov

Galereya

Manbalar

Havolalar 
 Universitet sahifasi 
 TATU rasmiy kanali Telegramda
 TATU rasmiy sahifasi Facebookda
 TATU rasmiy sahifasi Linkedin'da

Oʻzbekistondagi universitetlar
Toshkentda taʼlim
Toshkent bino va inshootlari
Toshkentdagi oliy taʼlim muassasalari
1955-yilda Oʻzbekistonda tashkil etilganlar